Transindex - Elveszítette a fenntarthatósági tanúsítványt a Schweighofer
2016. június 24. 10:28, utolsó frissítés: 2016. június 27. 13:39
Június 22-én elveszítette az FSC CoC fenntarthatósági tanúsítványt a Holzindustrie Schweighofer. A Forest Stewardship Council közleményébõl kiderül, a minõsítés visszavonására azt követõen került sor, hogy a tanúsítványt kibocsátó Quality Austria nevû cég kibocsátói engedélyét május 29-én felfüggesztették.
A fenntarthatósági tanúsítvány odaítélésének jogosságát számos civil szervezet vitatta. A civilek - a WWF, a Neuer Weg és mások - többek között felrótták, a tanúsítvány kiállításánál a Quality Ausztria nem konzultált a vállalattal szemben bírálatokat megfogalmazó környezetvédelmi szervezetekkel, és ignorálta a médiában megjelent, a Schweighoferre nézve terhelõ információkat is.
A HS a vádak szerint illegálisan kitermelt fát is átvesz romániai fafeldolgozóiban, sõt bónuszrendszerrel bátorítja a plusz famennyiséget szállító partnereit, ugyanakkor a rönkfamérésnél nem elfogadott módszereket használ.
Az FSC-tanúsítvány elvesztése további imázsvesztés a Holzindustrie Schweighofer számára - kommentálta a hírt Hans Hedrich, a Neuer Weg alelnöke.
A rövid FSC-közleménybõl egyébként kiderül, továbbra is zajlik a nyomozásuk a WWF által megfogalmazott vádak nyomán az osztrák vállalatnál, és hogy az FSC-tanúsítvány felfüggesztése nincs ezzel kapcsolatban. A nyomozás eredményeit várhatóan szeptemberben hozzák nyilvánosságra.